Novočerkaskas

Novočerkaskas – miestas pietų Rusijoje, dešiniajame Aksajaus krante ties Tulovo žiotimis, 40 km į šiaurės rytus nuo Rostovo prie Dono. Geležinkelio stotis, susisiekimo mazgas. Išvystyta elektros energetika, mašinų, chemijos, statybų, maisto pramonė. Pietų Rusijos valstybinis technikos universitetas, daug institutų, dramos teatras, Dono kazokų muziejus. Dangun Ėmimo soboras yra trečioji pagal dydį šventykla visoje Rusijoje (pastatytas 1805 m.).

Istorija
Įkurtas 1805 m. kaip miestas Naujasis Čerkaskas. XX a. pradžioje atidaryta daug aukštųjų mokyklų.

1962 m. mieste įvyko didelio masto vietos gyventojų protestai, kurie buvo žiauriai jėgos struktūrų numalšinti. 

Rostovo srities miestai